**Kontrakt**

**vedr.**

**National brugertilfredshedsundersøgelse om hjemmehjælp til borgere i eget hjem og i plejebolig/hjem over 65 år**

**Indholdsfortegnelse**

[1. Parterne 3](#_Toc415138816)

[2. Opgaven 4](#_Toc415138818)

[3. Projektperiode 4](#_Toc415138819)

[4. Pris og betaling 4](#_Toc415138820)

[5. Samarbejdsforhold 5](#_Toc415138821)

[7. Kontaktpersoner 6](#_Toc415138822)

[8. Projektledelse og bemanding 6](#_Toc415138823)

[9. Underleverandører 6](#_Toc415138824)

[10. Force Majeure 7](#_Toc415138825)

[11. Misligholdelse 7](#_Toc415138826)

[12. Ophævelse 8](#_Toc415138827)

[13. Opsigelse 9](#_Toc415138828)

[14. Publicering, formidling og ophavsret mv. 9](#_Toc415138829)

[15. Ejendomsretten til udfærdiget materiale i tilfælde af ophør af kontrakten i utide 10](#_Toc415138830)

[16. Behandling af persondata 10](#_Toc415138831)

[17. Tavshedspligt 11](#_Toc415138832)

[18. Tvister 11](#_Toc415138833)

[19. Ændring af kontrakten 11](#_Toc415138834)

[20. Ansvar og Forsikring 11](#_Toc415138835)

[21. Aftalegrundlag 12](#_Toc415138836)

**Kontrakt for projektet national brugertilfredshedsundersøgelse om hjemmehjælp til borgere i eget hjem og i plejebolig/hjem over 65 år**

# 1. Parterne

## 1.1. Kontrakten indgås mellem

*Navn på leverandør*

*Adresse*

*Postnr./By.*

*Telefon*

*Telefax*

*E-mail*

*CVR-nr.*

*v/kontaktperson*

(I det følgende benævnt leverandør)

og

Ankestyrelsen

Teglholmsgade 3

2450 København SV

Telefon: + 45 33 4112 00

Telefax: + 45 33 41 14 00

E-mail: ast@ast.dk

CVR nr. 10074002

EAN nr. 57 98 000 35 48 21

(I det følgende benævnt ordregiver)

# 2. Opgaven

I forbindelse med aftalen om kommunernes økonomi for 2006 blev det besluttet at igangsætte et tværoffentligt samarbejde, som skal forbedre, forenkle og sikre en mere sammenhængende dokumentation på de væsentlige kommunale serviceområder.

Den nationale brugertilfredshedsundersøgelse om hjemmehjælp er en del af aftalen om dokumentation på ældreområdet og er kilden til flere af de kommunale serviceindikatorer. Undersøgelsen er tidligere gennemført fem gange for KL og Socialministeriet, nærmere betegnet i 2007, 2008, 2009, 2011 samt 2013. Undersøgelsen skal pt. gennemføres hvert andet år.

Ankestyrelsen ønsker at udbyde den næste brugertilfredshedsundersøgelse om hjemmehjælp, som skal gennemføres i sommeren 2015, nærmere bestemt juni - august. Undersøgelsen skal foretages blandt modtagere af personlig pleje og praktisk hjælp, som enten modtager hjælp i eget hjem eller i en plejebolig/på et plejehjem. Første udkast til rapport skal foreligge 1. september 2015. Den endelige rapport skal foreligge 2 uger efter afgivelse af kommentarer fra arbejdsgruppen.

2.1. Opgaven er beskrevet i detaljer i punkt 4 i ordregivers udbudsmateriale.

# 3. Projektperiode

3.1. Projektperioden strækker sig fra juni – september 2015

3.2. Den tidsmæssige ramme for projektet er nærmere beskrevet i punkt 4.4. i ordregivers udbudsmateriale

3.3. Der kan ikke ske afvigelser i tidsplanen uden forudgående skriftlig aftale med ordregiver.

# 4. Pris og betaling

4.1. Prisen er aftalt til *(tilbuddets pris)* kr. ekskl. moms.

4.2. Prisen er fast i projektperioden og p/l-reguleres ikke, og der kan ikke uden forudgående skriftlig aftale med ordregiver og indhentning af bevillingsmæssig hjemmel, betales en højere pris

4.3. Der kan ikke uden skriftlig accept fra ordregiver foretages omfordeling mellem delopgaver eller anden ændring af budgettet. Såfremt der er behov for omfordeling inden for det vedtagne budget retter leverandøren anmodning herom til ordregiver. Ordregiver skal inden for en rimelig tid besvare en sådan anmodning skriftligt.

4.4. Betaling sker i én rate ved levering af opgaven, jf. punkt 4.5. i ordregivers udbudsmateriale

4.5. Betalingsfristen er løbende måned + 30 dage og regnes fra dato for modtagelsen af korrekt udfyldt og fremsendt elektronisk faktura.

Elektronisk faktura fremsendes til:

Ordregiveren att.: Fuldmægtig Jeevitha Yogachchandiran

EAN-nummer: 5798000354838

*Delregnskab*

*Stednr.*

*Projektnr.*

*Aktivitetsnr.*

*TA’s journalnr.*

*Kontraktens titel*

*Finanslovs nr.*

*Hvilken ydelse/milepæl det drejer sig om*

# 5. Samarbejdsforhold

5.1 Leverandøren har det fulde ansvar for gennemførelse af opgaven i overensstemmelse med opgavebeskrivelsen jf. kontraktens pkt. 2. Leverandøren skal løbende orientere ordregiver om opgavens gennemførelse, herunder inddrage ordregiver i væsentlige beslutninger vedrørende opgavens gennemførelse og resultater, med henblik på at ordregiver har lejlighed til at rådgive og kvalitetssikre i forhold til opgaveudførelsen, produkter mv.

5.2 Leverandøren har det endelige ansvar for kvaliteten af opgavens udførelse, herunder også for den faglige kvalitet i opgavens udførelse og i de færdige.

5.3 Leverandøren sørger for, at opgaven udføres i overensstemmelse med de erhvervsetiske regler for branchen og gældende lovgivning.

5.4 Leverandør informerer ordregiver om enhver hændelse, der kan berøre projektets gennemførelse og ordregivers rettigheder, herunder enhver ændring i kontrollen af leverandørens virksomhed

5.5 En kontraktpart, som må indse, at der er risiko for misligholdelse fra dennes side, har pligt til uden ugrundet ophold at give den anden kontraktpart begrundet meddelelse herom.

5.6 Leverandøren fremsender alle de detaljerede oplysninger, som ordregiver måtte anmode om med henblik på en korrekt administration og gennemførelse af projektet.

6.3. Alle rapporteringer skal leveres elektronisk til ordregiver.

# 7. Kontaktpersoner

For leverandør: *(Navn mailadresse)*

For ordregiver: Fuldmægtig Jeevitha Yogachchandiran, [jeyo@ast.dk](mailto:jeyo@ast.dk)

# 8. Projektledelse og bemanding

8.1 Det er en forudsætning for ordregivers indgåelse af denne kontrakt, at *(navn)* har projektledelsen, og projektlederen kan ikke udskiftes uden ordregivers godkendelse. Ordregiver vil dog ikke modsætte sig en udskiftning, hvis der foreligger en saglig grund.

8.2 Leverandøren har det fulde ansvar for den øvrige bemanding af projektet.

Udskiftning af medarbejdere i forhold til det afgivne tilbud bør undgås. Ved uundgåelige udskiftninger skal den nye medarbejder have mindst de samme kvalifikationer som den udskiftede. Tilknyttes på denne baggrund nye medarbejdere til opgaveløsningen, indsendes til orientering kort CV til ordregiver.

8.3 Udskiftning af projektleder og projektmedarbejdere må ikke påføre ordregiver omkostninger eller føre til tidsmæssige forskydninger i forhold til projektets tidsplan.

# 9. Underleverandører

9.1 Leverandøren kan efter skriftlig aftale med ordregiver, overlade dele af opgavens praktiske udførelse til en underleverandør.

9.2 Leverandøren har det fulde ansvar i forbindelse med aftaler om underleverandører. Endvidere er leverandøren forpligtet til at sikre, at alle aftaler eller kontrakter, der indgås mellem leverandøren og enhver underleverandøren, indeholder bestemmelser, der sikrer ordregivers beføjelser til at godkende arbejdet, der udføres i forbindelse med opgaven.

9.3 Udskiftning af underleverandører bør undgås og kan ikke ske uden ordregivers godkendelse. Ved uundgåelige udskiftninger skal den nye underleverandør have mindst samme kvalifikationer som den udskiftede, og ændringen må ikke påføre ordregiver omkostninger eller føre til tidsmæssige forskydninger i forhold til projektets tidsplan.

# 10. Force Majeure

10.1 I tilfælde af force majeure (hermed menes ekstraordinære omstændigheder eller begivenheder som ligger uden for parternes kontrol, og som parterne ikke kan forhindre eller kunne have forudset), bortfalder parternes forpligtelse i henhold til kontrakten, indtil omstændigheden eller begivenheden der førte til force majeure er ophørt.

10.2 Den part der ønsker at påberåbe force majeure, skal gøre dette skriftlig til den anden part uden ubegrundet ophold, straks efter force majeure er konstateret, og med den nødvendige begrundelse. I tilfælde af force majeure er begge parter forpligtet til at begrænse tabet mest muligt.

# 11. Misligholdelse

11.1 Hvis projektet ikke udføres i henhold til kontrakten eller som ordregiver med rette kunne forvente, uden at dette skyldes ordregiverens forhold eller force majeure, eller forhold i øvrigt som ordregiveren bærer risikoen for, foreligger der misligholdelse.

11.2 Misligholdelse foreligger bl.a.:

* Hvis projektet ikke påbegyndes som aftalt
* Hvis tidsfristerne ikke overholdes, herunder frister for milepæle samt indlevering af delrapporter
* Hvis der sker udeladelser med hensyn til at informere ordregiver om ændrede forudsætninger og væsentlige ændringer vedrørende projektet
* Hvis projektgennemførelsen ikke forløber tilfredsstillende, herunder hvis afrapporteringerne ikke kan godkendes.

11.3 Foreligger der misligholdelse kan ordregiver kræve forholdsmæssigt afslag i købesummen eller afhjælpning. Afhjælpning kan dog kun kræves, hvis det er praktisk muligt og ikke vil volde leverandøren uforholdsmæssig omkostning eller væsentlig ulempe.

11.4 Tilbyder leverandøren afhjælpning og kan denne foretages inden for rimelig tid og uden væsentlig ulempe for ordregiver, kan ordregiver ikke kræve forholdsmæssigt afslag i købesummen.

11.5 Ordregiver er ved enhver misligholdelse berettiget til at tilbageholde udbetalinger indtil misligholdelsen er bragt til ophør.

11.6 Vil en kontraktpart påberåbe sig en misligholdelse, skal denne give den anden kontraktpart meddelelse herom inden rimelig tid, efter at misligholdelsen er eller burde være opdaget.

# 12. Ophævelse

12.1 Såfremt en af parterne i væsentlig grad misligholder sine forpligtelser i henhold til nærværende kontrakt, er den anden part berettiget til at ophæve denne.

12.2 Væsentlig misligholdelse foreligger bl.a. under følgende omstændigheder:

1. såfremt ordregiver skriftligt har anmodet leverandøren om indenfor en rimelig frist, at afhjælpe en misligholdelse eller at give et forholdsmæssigt afslag, og leverandøren ikke opfylder sine forpligtelser indenfor den således fastsatte frist,
2. hvis der er sket en ændring i kontrollen over leverandøren der i væsentlig grad kan berøre projektet eller ordregivers interesser,
3. såfremt leverandøren går konkurs, træder i likvidation, indstiller sine aktiviteter eller undergives tvangsakkord uden for konkurs eller enhver anden procedure med tilsvarende virkning, eller
4. i tilfælde af alvorlige finansielle uregelmæssigheder.

12.3 Ophævelse efter pkt. 12.1 og 12.2 kan dog kun finde sted, såfremt den misligholdende part efter modtagelse af påkrav ikke, uden ugrundet ophold, foretager handlinger, der bringer misligholdelsen til ophør.

12.4 Ved kontraktens ophævelse kan ordregiver forlange hele eller dele af vederlaget tilbagebetalt, idet leverandøren kun har krav på vederlag for så stor en del af det før ophævelsen udførte arbejde, som er anvendeligt for ordregiver i forbindelse med den samlede opgaves løsning.

# 13. Opsigelse

13.1 Hver af parterne kan opsige denne kontrakt med én måneds varsel, til udgangen af en måned. Opsigelse skal ske skriftligt.

13.2 Såfremt ordregiver for en kontrakt der strækker sig over flere finansår, ikke opnår fuldstændig finansbevilling eller kun opnår delvis finanslovsbevilling for det følgende finansår, eller ikke kan opnå sikkerhed for opnåelse af hel eller delvis finanslovsbevilling inden starten af finansåret, er ordregiver berettiget til at opsige kontrakten uden varsel.

13.3 Leverandøren har i forbindelse med ordregivers opsigelse af kontrakten krav på vederlag for udført arbejde, i det omfang dette kan dokumenteres, og udgifter er forsøgt begrænset mest muligt. Leverandøren har ikke krav på mistet fortjeneste for den opsagte opgave.

13.4 Leverandøren har i forbindelse med egen opsigelse af kontrakten, udelukkende krav på vederlag for så stor en del af det før ophævelsen udførte arbejde, som er anvendeligt for ordregiver i forbindelse med den samlede opgaves løsning. Leverandøren har ikke krav på mistet fortjeneste for den opsagte opgave.

# 14. Publicering, formidling og ophavsret mv.

14.1 Ordregiver erhverver ejendomsret, ophavsret og enhver anden rettighed til alt, som leverandøren frembringer som led i kontrakten. Ordregiver har derfor eneret til at fremstille eksemplarer af eventuelle værker og gøre data tilgængeligt.

14.2 Ordregiver forbeholder sig derfor blandt andet ret til:

1. at offentliggøre data, herunder delundersøgelser, rapporter og andre skriftlige resultater m.v. fra det foreløbige arbejde.
2. at offentliggøre sammendrag og/eller uddrag fra rapporter m.v.

Rettighederne erhverves i takt med opgavens udførelse, forudsat ordregiver betaler leverandøren vederlag i overensstemmelse med kontraktens bestemmelser herom.

14.3 De af leverandøren anvendte metoder og værktøjer, som er udviklet af leverandøren eller tredjemand, forbliver dog undergivet rettighedshaverens ophavsret. Leverandøren indestår for, at leverandøren har ret til at benytte de anvendte metoder og værktøjer.

14.4 Leverandøren har ret til at anvende den generelle viden, der erhverves ved udførelsen af opgaven, i andre sammenhænge, herunder over for tredjemand.

14.5 Alle udarbejdede materialer skal, efter godkendelse af ordregiver, forsynes med ordregiverens logo. Materialer skal leve op til Ministeriet for Børn, ligestilling integration og sociale forholds retningslinjer for design.

14.6Alle skriftlige materialer skal leveres elektronisk til Ordregiver.

14.7 Ved leverancer til Web skal leverandøren sikre at design, tekst, foto og grafik kan formidles via Ordregiverens CMS

14.8 Alle digitale og webbårne leverancer skal leve op til W3C i CWAG 2.0(aa), de internationale retningslinjer for tilgængelighed.

# 15. Ejendomsretten til udfærdiget materiale i tilfælde af ophør af kontrakten i utide

15.1 Ophører kontrakten i utide som følge af opsigelse eller misligholdelse, tilfalder alle rettigheder til det indsamlede materiale og de foreløbige resultater af arbejdet, herunder retten til eventuelt at overgive materialet til anden person, ordregiver.

15.2 Dette gælder dog kun i det omfang ordregiver har betalt, eller efterfølgende betaler, leverandøren, i overensstemmelse med bestemmelserne herom i nærværende kontrakts pkt. 12 og 13.

# 16. Behandling af persondata

16.1 Hvis leverandøren under sin udførelse af opgaven behandler personhenførbare oplysninger, skal denne træffe de fornødne tekniske og organisatoriske sikkerhedsforanstaltninger. Disse foranstaltninger skal sikre mod at oplysninger hændeligt eller ulovligt tilintetgøres, fortabes eller forringes, kommer til uvedkommendes kendskab eller misbruges, eller i øvrigt behandles i strid med persondataloven.

16.2 Forinden iværksættelse af behandling af personhenførbare oplysninger skal der foretages anmeldelse til Datatilsynet. Leverandøren skal forestå denne anmeldelse. Hvis der indgår følsomme oplysninger er det endvidere leverandørens ansvar at indhente udtalelse fra Datatilsynet. Inden afsendelse til Datatilsynet forelægges anmeldelserne til gennemsyn for ordregiver, idet leverandøren handler efter instruks fra ordregiver.

16.3 Leverandøren skal på ordregivers anmodning, give ordregiver tilstrækkelige oplysninger til at denne kan påse, at de nævnte tekniske og organisatoriske sikkerhedsforanstaltninger er truffet.

16.4 Leverandøren er forpligtet til ved projektets afslutning at aflevere indkommende persondata til SFI – Det Nationale Forskningscenter for velfærd i en form som er egnet til forskningsbrug (SAS, SPSS eller Excel).

# 17. Tavshedspligt

17.1 Involverer opgaven fortrolige oplysninger, er leverandøren og dennes medarbejdere er undergivet tavshedspligt efter straffelovens § 152a, jfr. § 152. Denne tavshedspligt er også gældende efter projektets / ansættelsesforholdets ophør

# 18. Tvister

18.1 Alle uoverensstemmelser vedrørende nærværende kontrakt, der ikke kan løses ved hjælp af procedurerne i pkt. 18, skal afgøres efter dansk ret og ved ordregivers hjemting.

# 19. Ændring af kontrakten

19.1 Enhver ændring af kontrakten er først gyldig, når den foreligger skriftligt bekræftet af begge parter.

# 20. Ansvar og Forsikring

20.1 Leverandøren er ansvarlig for egne fejl og forsømmelse, herunder skade forvoldt ved opgavens udførelse, inklusive fejl og forsømmelse fra underleverandører og tredjemand der på vegne af leverandøren indgår som part i udførelsen af opgaven. Parterne er ikke ansvarlige for driftstab, tabt avance eller andre afledte tab.

20.2 Leverandøren skal tegne professionel ansvarsforsikring i et anerkendt forsikringsselskab til fuld dækning af enhver skade-, som leverandøren måtte være ansvarlig for jf. pkt. 20.1. Forsikringen skal være gældende for forhold opstået under kontraktforholdet, herunder under en forlængelse af kontrakten

Leverandøren skal under hele kontraktforholdet have tegnet forsikring for sine medarbejdere, herunder ansvars- og ulykkesforsikring.

Kravet om forsikring gælder ikke for selvforsikrede offentlige institutioner.

# 21. Aftalegrundlag

21.1 Aftalegrundlaget består af følgende dokumenter, der udgør en integreret del af aftalegrundlaget:

* Kontrakten
* Ordregivers udbudsmateriale
* Leverandørens tilbud

21.2. Ved uoverensstemmelser mellem de nævnte dele af aftalegrundlaget er rangordenen mellem dokumenterne som anført i pkt. 1.

21.3

Der vil efterfølgende blive tilsendt et bevillingsbrev som kan indeholde tekniske regnskabsmæssige krav. Disse krav indgår derefter også i kontrakten.

For Ordregiver For *(navn på leverandør)*

Dato Dato